SMPC เผยกำไรไตรมาส 2/62 หดตัว 26% มาที่ 122 ลบ. ยังปันผล 0.24 บ./หุ้น XD 21 ส.ค.นี้
SMPC เผยกำไรไตรมาส 2/62 หดตัว 26% มาที่ 122 ลบ. จากปีก่อนกำไร 163.87 ลบ. เหตุยอดขายลด-ต้นทุนเพิ่ม ขณะที่งวด 6 เดือน กำไรลดลง 26.22% มาที่ 206.91 ลบ. จากปีก่อนกำไร 280.46 ลบ. ยังปันผล 0.24 บ./หุ้น XD 21 ส.ค.นี้ เคาะวันจ่าย 6 ก.ย. 2562
8 ส.ค. 2562

บริษัท สหมิตรถังแก๊ส จำกัด (มหาชน) หรือ SMPC รายงานผลการดำเนินงานไตรมาส 2/62 (รวมบริษัทย่อย) สิ้นสุดวันที่ 30 มิ.ย.2562 ดังนี้

โดยผลการดำเนินงานในไตรมาสดังกล่าว มีกำไรลดลง เนื่องจาก ยอดขายรวมลดลง 325.63 ล้านบาท (26.5%) จาก 1,230.21 ล้านบาท เหลือ 904.58 ล้านบาท เนื่องจากในงวดนี้ปริมาณขายลดลง 24% เมื่อเทียบกับงวดเดียวกันของปีก่อน จากภาวะค่าเงินบาทแข็งและสภาวะเศรษฐกิจโลกที่ตกต่ำที่ส่งผลต่ออัตราการบริโภคที่ลดลงโดยทั่วไป นอกจากนี้ ยังเป็นผลจากการชะลอการสั่งซื้อของลูกค้าในแถบเอเชียใต้ เนื่องจากอัตราแลกเปลี่ยนของสกุลเงินท้องถิ่นของลูกค้าต่อดอลลาร์สหรัฐอ่อนลง และธนาคารพาณิชย์ท้องถิ่นเข้มงวดด้านการปล่อยสินเชื่อให้ลูกค้ามากขึ้น
ขณะที่ต้นทุนบริการในอดีตเพิ่มขึ้น 14.05 ล้านบาท (100%) เนื่องจากผลกระทบจากการประกาศพระราชบัญญัติคุ้มครองแรงงานฉบับที่ 7 พ.ศ.2562 ในพระราชกิจจานุเบกษา ซึ่งให้สิทธิแก่ลูกจ้างที่ทำงาน 20 ปีขึ้่นไป ได้รับค่าชดเชยไม่น้อยกว่าค่าจ้างอัตราสุดท้าย 400 วัน ส่งผลให้ภาระผูกพันผลประโยชน์พนักงาน รวมถึงต้นทุนบริการในอดีตเพิ่้มขึ้น
อีกทั้ง ต้นทุนทางการเงินเพิ่มขึ้น 0.71 ล้านบาท (22.2%) จาก 3.20 ล้านบาท เป็น 3.91 ล้านบาท เนื่องจากการสำรองเงินเป็นทุนหมุนเวียนภายในบริษัทและอัตราดอกเบี้ยในตลาดเพิ่มขึ้น
พร้อมกันนี้ บริษัทยังประกาศจ่ายปันผลจากงวดดำเนินงานวันที่ 1 ม.ค. 2562 ถึงวันที่ 30 มิ.ย. 2562 อัตราจ่ายเป็นเงินสด (บาทต่อหุ้น) 0.24 บาทต่อหุ้น ให้แก่ผู้ถือหุ้นสามัญ โดยจะขึ้นเครื่องหมาย XD ไม่ได้รับสิทธิปันผลในวันที่ 21 ส.ค. 2562 และกำหนดจ่ายเงินปันผลในวันที่ 6 ก.ย. 2562